Μυκηναϊκό Νεκροταφείο Μαζαρακάτων Κεφαλονιάς

Ο αρχαιολογικός χώρος βρίσκεται 500 μέτρα ΝΑ του οικισμού των Μαζαρακάτων, περίπου 10 χλμ. ανατολικά της πρωτεύουσας του νησιού, το Αργοστόλι. Ανακαλύφθηκε από τον κυβερνήτη του νησιού , Σαρλ Ντε Μποσέ  (Charles De Bosset) το 1813 κατά την κατασκευή νέας οδοποιίας.Το νεκροταφείο χρησιμοποιούταν κατά κύριο λόγο την χρονική περίοδο μεταξύ 14ου-11ου αιώνα π.Χ. και αποτελεί το μεγαλύτερο Μυκηναϊκό Νεκροταφείο της Κεφαλονιάς.

 Ιστορία 
Ο Ελβετός Ντε Μποσέ όντας κυβερνήτης του τόπου καθώς και ο 1ος που εντόπισε το νεκροταφείο ηγήθηκε των ανασκαφών, ανακαλύπτοντας 4 από τους 17 υπάρχοντες τάφους. Μετέφερε μάλιστα κάποια αγγεία που ανακάλυψε, στο Μουσείο Neuchâtel της Ελβετίας όπου και εκτίθενται μέχρι και σήμερα.

Το 1899 εντοπίζει τον αρχαιολογικό χώρο ο Κεφαλλονίτης αρχαιολόγος Παναγής Καββαδίας και συνεχίζει τις ανασκαφές την περίοδο 1908-1909, φέρνοντας στο φως άλλους 12 τάφους.

Ανακαλύφθηκαν συνολικά από τους 2 άντρες 16 θαλαμοειδής τάφοι που περιείχαν 83 ταφές. Παράλληλα βρέθηκε και μεγάλος αριθμός αγγείων και μικρών αντικειμένων, μερικά από τα οποία εκτίθενται στο Αρχαιολογικό Μουσείο Αργοστολίου αλλά και σε μια ακόμα συλλογή στο Εθνικό Αρχαιολογικό Μουσείο στην Αθήνα. Ανάμεσα σε αυτά ξεχωρίσουν: ένας αμφορέας , ο οποίος ακολουθεί το κοινό  μυκηναϊκό σχέδιο, μια μεγάλη στάμνα διακοσμημένη στη λαβή της με εξογκώματα σε σχήμα γυναικείου στήθους  και ένα δακτυλιοειδές αγγείο τύπου ασκού.

Το 1951 αποκαλύφθηκε και 17ος τάφος ύστερα από την κατάρρευση του δρόμου που περνούσε από πάνω του. Ο τάφος ερευνήθηκε από τον καθηγητή Σπύρο Μαρινάτο και έπειτα καλύφθηκε.

 Τάφοι 
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [ 20.544214, 38.129998 ]
      }
    }
  ]
}Οι τάφοι είναι υπόγειοι και λαξεμένοι πάνω σε φυσικό βράχο (ψαμμίτης) και παράλληλα μεταξύ τους αποτελώντας μία ταφική συστάδα. Αυτή η διάταξη απαντάται συχνά σε μυκηναϊκούς τάφους στην Κεφαλονιά, αντίθετα με την υπόλοιπη Ελλάδα.  Αποτελούνται από 3 μέρη: τον διάδρομο , την είσοδο και τον θάλαμο ενώ σε καθένα από αυτά διαπιστώνεται αρχιτεκτονική ποικιλομορφία.

Οι διάδρομοι συνήθως έχουν μεγάλο μήκος που φτάνει από τα 8.5 μέχρι και τα 10 μέτρα, οδηγώντας στην είσοδο και από εκεί στον θάλαμο. Η είσοδος είναι εμφανώς στενότερη του διαδρόμου, δεν έχει πάντα συμβατικό σχήμα ενώ πιθανότατα μετά τον ενταφιασμό έκλεινε με ξερολιθιά.

Όσο για τους θαλάμους παρατηρείτε μεγάλη διαφοροποίηση στα μεγέθη τους. Κάποιοι είναι μικροί (1,60 x 1,35) με λίγες ταφές, ενώ άλλοι μεγαλύτεροι (5,50 x 6,50) με περισσότερες. Ποικιλία υπάρχει ακόμα και στο σχήμα των θαλάμων με κάποιους να είναι τετράγωνοι, τραπεζιόσχημοι ακόμα και ελλειπτικοί. Στο εσωτερικό των θαλάμων βρίσκονται αρκετοί λάκοι για των ενταφιασμό των νεκρών. Η πλειοψηφία τους έχει διαστάσεις όμοιες περίπου με το φυσικό μέγεθος ενός άντρα της εποχής, ίσως και λίγο μεγαλύτερο, με τον βαθύτερο να μετριέται στα 2,5μ. βάθος.

Οι νεκροί θάβονται σε συνεσταλμένη στάση είτε δεξιά είτε αριστερά, ενώ άξιο αναφοράς είναι το γεγονός ότι οι τάφοι χρησιμοποιούνταν αρκετές φορές μιας και επικρατούσε το έθιμο της ανακομιδής.

 Πρόσβαση 
Για να επισκεφτεί κάποιος το νεκροταφείο, ξεκινώντας από το Αργοστόλι, δεν πρέπει παρά να ακολουθήσει τις πολυάριθμες πινακίδες που βρίσκονται στον δρόμο που συνδέει την πρωτεύουσα του νησιού με τα χωριά Κεραμειές και Πεσσάδα. Ο αρχαιολογικός χώρος είναι ακόμα προσβάσιμος και με αναπηρικό αμαξίδιο.

 Παραπομπές 

Κατηγορία:Αρχαία νεκροταφεία στην Ελλάδα
Κατηγορία:Κεφαλονιά